Qadınlarda ayaq ölçüləri niyə tez-tez dəyişir? | Qadın | Kayzen
16 fevral 2018, 11:30
Həkimlər bu məsələni geniş tədqiq etdikdən sonra bu qənaətə gəliblər ki, qadınların ayaq ölçülərinin dəyişməsinə səbəb müəyyən yaş dövründə keçirtdikləri hormonal dəyişikliklərdir. Bu qətiyyən sümük böyüməsi, uzanması deyil.
Diqqət etsəniz qadınlar 36 ölçüdə ayaqqabı geyindikləri halda müəyyən dövrdən sonra 2 ölçü böyük, yəni 38 ölçü ayaqqabı geyinirlər. Bu böyümə birbaşa qadınların həyatındakı 3 dövrlə əlaqəlidir:
1. İlk olaraq, yetkinlik yaşına çatmış qızlarda aybaşı prosesinin başlaması ilə müşahidə edilir. Orqanizmdə gedən genişmiqyaslı dəyişikliklər sümük toxumalarına da təsir edərək onların artmasına səbəb olur.
2. Daha sonra hamiləlik dövründən sonra qadınlarda bəzi hormonlar oynaqlardakı sərt toxumalara — liqamentlərə və əzələlərə təsir edərək onları boşaldır. Bu dövrdə qazanılan əlavə çəkilər ağırlıq səbəbi ilə ayaqların pəncə və xüsusilə daban nahiyəsində müəyyən qədər enlənmələrə səbəb olur.
3. Ayaqqabı ölçüsünün dəyişməsinə səbəb olan üçüncü amil isə qadın orqanizminin sonuncu dəyişimə uğradığı proses yəni, «postemenopauz» adı verilən klimaks dövrüdür. Bu dövrdə isə əzələlərdəki tonus əskikliyi və sümüklərin yetərli mineral maddələrlə təmin edilməməsi ölçülərin dəyişməsinə gətirib çıxarır.
Hündürlüyü 4-5 santimetrdən çox olan hündürdaban ayaqqabılar qadınlara estetik ideal görünüş bəxs etsə də, sağlamlıq baxımından olduqca ciddi fəsadlar yaradır. Kişilər hər mövzuda olduğu kimi, bu mövzuda da qadınlardan şanslıdırlar. Dizayn baxımından kişi ayaqqabılarının çeşidləri olduqca az olduğundan ayaqqabı seçimində elə də ciddi problem yaşamırlar.
Selülitlərdən təbii yollarla xilas olun